钦定古今图书集成/明伦汇编/闺媛典/第123卷 > 郭德明妻林佛奴
## 钦定古今图书集成/明伦汇编/闺媛典/第123卷 > 郭德明妻林佛奴

按《闽书》：林佛奴，字从一，父全迁龙溪。龙溪人有郭德
明者，事寡母以孝闻，全以佛奴归之。年二十七而德
明卒。二子一女，长方七岁，姑年老且贫，父母为他图，
不肯。至元丁丑，黄胜寇入境，姑适卧病，或劝避之，曰：
“不敢舍姑。”至正丙午，陈友定取漳州，乱兵杀其孙惠，
佛奴冒白刃，持孙不舍，兵欲断其手，执益坚，兵怒断
之而舍去。孀守四十六年。